Italiaanse Olimpiese kampioen daag Bolt uit ná uitlatings | Netwerk24
Marcell Jacobs van Italië nadat hy goud in die 100 m by die Tokio-Spele verower het. Foto: Getty Images
Italië se Olimpiese kampioen in die 100 m, Lamont Marcell Jacobs, het vir Usain Bolt uitgedaag tot 'n wedloop vir liefdadigheid nadat die uitgetrede Jamaikaan gesê het dat hy dié item by vanjaar se Tokio-Spele sou kon wen.
Bolt het verlede week gesê dit was frustrerend om die uitgestelde Olimpiese Spele op televisie dop te hou terwyl sy landgenote se vertonings teleurgestel het en Jacobs, wat voor die skouspel taamlik onbekend was, 'n skokoorwinning behaal het.
Die 35-jarige Jamaikaan hou die wêreldrekord in die 100 m in 9.59 sekondes. Dis 'n tyd wat hy in 2009 opgestel het. Hy het gesê Jacobs se wentyd van 9.80 sekondes in Tokio was steeds binne sy bereik. Dít ten spyte daarvan dat hy reeds in 2017 sy spykerskoene weggepak het.